PROTOKOL FRA MØDET ONSDAG DEN 20. JUNI 2018

(2018/C 443/04)

INDHOLD

1. Sammenfattende rapport om workshopperne 9

2. Beretning fra de økonomiske og sociale partnere 9

3. Beretning om ungdomskonferencen 10

4. Erklæring fra Carl B. Greenidge, vicepræsident og udenrigsminister i Guyana 10

5. Erklæring fra Ekaterina Zaharieva, vicepremierminister for reform af retsvæsenet og udenrigsminister (Bulgarien), formand for EU-Rådet 10

6. Spørgsmål til Rådet 10

7. Drøftelse med Rådet — »catch the eye« 11

8. Rapport om det 15. regionale møde afholdt i Nairobi, Kenya (Den østafrikansk region), den 11.-13. april 2018 — redegørelse ved medformændene 11

9. Godkendelse af protokollerne fra eftermiddagsmødet mandag den 18. juni 2018 samt morgen- og eftermiddagsmødet tirsdag den 19. juni 2018 11

10. Afstemning om beslutningsforslagene i betænkningerne fra de tre stående udvalg 12

11. Afstemning om beslutningsforslag om uopsættelige spørgsmål 13

12. Eventuelt 6 13

13. Tid og sted for den 36. samling i Den Blandede Parlamentariske Forsamling 13

BILAG I ALFABETISK LISTE OVER MEDLEMMERNE AF DEN BLANDEDE PARLAMENTARISKE FORSAMLING 14

BILAG II DELTAGERLISTE FRA SAMLINGEN I BRUXELLES (BELGIEN) DEN 18.-20. JUNI 2018 18

PROTOKOL FRA MØDET ONSDAG DEN 20. JUN1 2018

(Mødet åbnet kl. 9.08)

FORMAND: Joseph OWONA KONO

Fungerende medformand

1. Sammenfattende rapport om workshopperne

Clifford Andre (Seychellerne) gav et referat af workshoppen om bioteknologisk forskning i bæredygtigt landbrug med fokus på udviklingslande. Søndag den 17. juni besøgte deltagerne Vlaams Instituut voor Biotechnologie (VIB) i Ghent, Belgien, hvor der bliver forsket i basal molekylærbiologi, og hvor der samtidig gennemføres bioteknologisk forskning med fokus på udviklingslande. Deltagerne hørte tre præsentationer og fik en rundvisning i laboratorierne.

Indlæg: Catherine Bearder, Halifa Sallah (Gambia).

2. Beretning fra de økonomiske og sociale partnere

Redegørelse ved Brenda King, medlem af Udvalget om Opfølgning af AVS-Anliggender i Det Europæiske Økonomiske og Sociale Udvalg (EØSU).

Brenda King, medlem af Udvalget om Opfølgning af AVS-Anliggender i Det Europæiske Økonomiske og Sociale Udvalg (erstatter Jaroslaw Mulewicz, formand for Udvalget om Opfølgning af AVS-Anliggender), gav et overblik over EØSU’s seneste aktiviteter siden deltagelsen ved det sidste JPA-møde samt over fremtidige aktiviteter i Udvalget om Opfølgning.

Indlæg: Michel Kamano (Guinea), Halifa Sallah (Gambia), Agnima Alain-Michel Lobognon (Elfenbenskysten).

3. Beretning om ungdomskonferencen

Efter aftale med medformændene fik en ung repræsentant fra ungdomskonferencen ordet og fremlagde konklusionerne fra konferencen, som fortrinsvis handlede om nødvendigheden af at fremme og støtte alle former for interkulturel dialog og integration. I de efterfølgende drøftelser var der stor begejstring for den rolle, som unge mennesker får, og der blev stillet flere forslag om de unges involvering i forsamlingens arbejde. Louis Michel foreslog, at der blev oprettet en »Forsamling for AVS og EU’s ungdom«, som skulle organiseres i forbindelse med hvert møde i Den Blandede Parlamentariske Forsamling. På samme måde foreslog andre medlemmer, at der oprettes ungdomsfora, hvor der kan sendes og modtages input fra Den Blandede Parlamentariske Forsamling, en model, der allerede bruges i andre sammenhænge.

Indlæg: Nafie Ali Nafie Ahmed (Sudan), Halifa Sallah (Gambia), Cheryl Sandra V. Husbands (Barbados), Louis Michel, Ben Abdallah Banda (Ghana), Sir Louis Straker (St. Vincent & The Grenadines), Mathew Sahr Nyuma (Sierra Leone), Dexter Nduna (Zimbabwe), Nafie Ali Nafie Ahmed (Sudan), Margaret Kamar (Kenya), Jacob Oulanyah (Uganda), Adjedoue Weidou (Tchad), Heather Mwiza Sibungo (Namibia), Waven William (Seychellerne), Liuga Faumuina (Samoa), Agnima Alain-Michel Lobognon (Elfenbenskysten), Michèle Rivasi.

4. Erklæring fra Carl B. Greenidge, vicepræsident og udenrigsminister i Guyana

Carl B. Greenidge, vicepræsident og udenrigsminister i Guyana (for formanden for AVS-Ministerrådet), beskrev vigtigheden af forummet til dialog om udvikling for Den Blandede Parlamentariske Forsamling AVS-EU og understregede det faktum, at det er det eneste forum af sin slags, som dækker fire globale geografiske områder i verden. De 79 AVS-stater og de 28 EU-medlemsstater har mulighed for at spille en afgørende rolle i den globale styring og beslutningstagning i internationale fora.

Han pointerede nødvendigheden af at sikre en ny ramme for samarbejde, som er mere effektiv, strategisk, afbalanceret, velafvejet, og resultatorienteret i det fremtidige partnerskab efter 2020. Desuden fremlagde han resultaterne fra den 107. samling af AVS-Ministerrådet den 30. maj 2018 i Lomé, Togo, hvor AVS-gruppen vedtog forhandlingsmandatet for en partnerskabsaftale efter Cotonouaftalens udløb, hvilket betragtes som en stærk manifestation af sammenhold og solidaritet i regeringerne og befolkningerne i AVS-landene.

Han afsluttede med at udtrykke sin påskønnelse af den støtte, Forsamlingen har udvist i forbindelse med beskyttelsen af AVS-gruppens enhed, og understregede vigtigheden af, at AVS og EU forhandler som individuelle enheder med lige muligheder.

5. Erklæring fra Ekaterina Zaharieva, vicepremierminister for reform af retsvæsenet og udenrigsminister (Bulgarien), formand for EU-Rådet

Ekaterina Zaharieva, vicepremierminister for reform af retsvæsenet og udenrigsminister (Bulgarien), formand for EU-Rådet, fremlagde nøgleprioriteterne for det bulgarske formandskab og pegede navnlig på det fremtidige forhold mellem AVS og EU efter Cotonouaftalens udløb i 2020. Hun understregede vigtigheden af at udnytte momentum, således at AVS og EU samarbejder om at fremme en fælles og mere global multilateral dagsorden. Hun glædede sig over vedtagelsen i AVS-gruppen af forhandlingsmandatet og meddelte, at EU ville vedtage sit eget forhandlingsmandat den følgende mandag.

Hun opfordrede til mere dialog og forståelse mellem AVS og EU, men tilføjede samtidig, at det var afgørende at tilpasse forholdet mellem AVS og EU yderligere til den nye virkelighed og den nuværende globale situation. Hun gav udtryk for ønsket om et mere effektivt samarbejde og fremhævede i den forbindelse nødvendigheden af at udvide AVS-EU-samarbejdet til det regionale plan samt at overveje og integrere regional dynamik i Afrika, Vestindien og Stillehavsområdet. Den fremtidige aftale skal sigte mod at fremme fælles interesser på tværs af sektorerne inden for forskellige nøgleområder.

Hun bemærkede, at klimaindsatsen var et vigtigt samarbejdsområde, og opfordrede til yderligere koordinerede indsatser og mere samarbejde mellem AVS og EU med henblik på at bekæmpe de tilbagevendende naturkatastrofer og menneskeskabte katastrofer, som bremser udviklingen i lande, som i forvejen er skrøbelige. Desuden påpegede hun, at det var afgørende for det demokratiske partnerskab at have en parlamentarisk dimension, da dette kunne bidrage til en bedre dialog og forståelse mellem de forskellige befolkninger.

6. Spørgsmål til Rådet

Der blev stillet to spørgsmål til AVS-Rådet og syv til EU-Rådet.

i) Carl B. Greenidge besvarede på vegne af AVS-Rådet følgende skriftlige spørgsmål, og der var ingen tillægsspørgsmål: Spørgsmål nr. 1 fra Sabine Lösing om en stærkere rolle til Den Blandede Parlamentariske Forsamling i den nye partnerskabsaftale og spørgsmål. Spørgsmål nr. 2 fra Nathalie Griesbeck (erstattet af Thierry Cornillet) om ulovligt fiskeri i Vestindien.

ii) Ekaterina Zaharieva svarede på vegne af EU-Rådet på følgende skriftlige spørgsmål og tillægsspørgsmål. Spørgsmål nr. 3 fra Jo Leinen (erstattet af Neena Gill i begyndelsen af spørgsmålet) om situationen i Gabon. Spørgsmål nr. 4 fra Neena Gill om Rådets manglende stillingtagen til sikkerhedsstyrkernes voldelige undertrykkelse i Den Demokratiske Republik Congo i december 2017 og januar 2018. Spørgsmål nr. 5 fra Nathalie Griesbeck (erstattet af Thierry Cornillet) om ulovligt fiskeri i Vestindien. Spørgsmål nr. 6 fra Catherine Bearder om ulovlig handel med vilde dyr og forbindelserne mellem AVS og EU. Spørgsmål nr. 7 fra Thierry Cornillet om behovet for at forbedre kommunikationen om EU-midler og uddanne lokale interessenter i udarbejdelsen af ansøgninger i forbindelse med deres projekter. Spørgsmål nr. 8 af Laura Agea om fremtidige EU-programmer/politikker og bæredygtige udviklingsmål. Spørgsmål nr. 9 af Sabine Lösing (erstattet af Lidia Senra Rodriguez) om en stærkere rolle til Den Blandede Parlamentariske Forsamling i den nye partnerskabsaftale.

7. Drøftelse med Rådet — »catch the eye«

Indlæg: Michèle Rivasi, Lucie Milebou Aubsson ép Mboussou (Gabon), Halifa Sallah (Gambia), Michel Kamano (Guinea), Jomo Mfanawemakhosi Dlamini (Kongeriget Eswatini).

Medlemmerne fokuserede på emner som EU-budgettet og EUF-sporbarhed, landbrugssektoren og industriel produktion, politikker i AVS-landene om brug af pesticider og plastmaterialer; Cotonoupartnerskabsaftalen og regional integration, minedrift, den digitale økonomi og værditilvækstkæder, den fremtidige flerårige finansielle ramme, verdenshandelskonflikter og konsekvenser heraf for AVS-landenes økonomier.

Ekaterina Zaharieva svarede på vegne af EU-Rådet på spørgsmål nr. 1, 3 og 4.

Carl B. Greenidge svarede på vegne af AVS-Rådet på spørgsmål nr. 2 og 3.

Indlæg: Clifford Andre (Seychellerne), Liuga Faumuina (Samoa), Spès-Caritas Njebarikanuye (Burundi), Ben Abdallah Banda (Ghana), Dexter Nduna (Zimbabwe), Adjedoue Weidou (Tchad), Louis Michel.

Medlemmerne fokuserede på emner som den parlamentariske rolle i forhandlingsmandatet, små østater og ulovligt, urapporteret og ureguleret fiskeri, global opvarmning, vandstanden i havene, plastaffald og fiskebestande i Stillehavet, ophævelsen af EU-sanktioner mod Burundi, overførsel af teknologi til AVS-landene, og udvikling af infrastruktur, AVS-forslag om at fremme økonomisk vækst og minimere migrationen og EUF’s opførelse på budgettet.

Carl B. Greenidge svarede på vegne af AVS-Rådet på spørgsmål nr. 1, 5 og 6.

Ekaterina Zaharieva svarede på vegne af EU-Rådet på spørgsmål nr. 1, 2, 3, 4 og 5.

8. Rapport om det 15. regionale møde afholdt i Nairobi, Kenya (Den østafrikansk region), den 11.-13. april 2018 — redegørelse ved medformændene

Fungerende medformand Michèle Rivasi redegjorde mundligt for det 15. regionale møde (Østafrikansk region) og fremhævede de hovedemner, der blev drøftet, med særlig vægt på behovet for at fremme en dybere regional integration med henblik på at skabe stærke partnerskaber med den private sektor og civilsamfundet og på at styrke kontrolmekanismerne inden for handel for at opnå en bæredygtig samfundsøkonomisk og politisk udvikling. Hun påpegede, at den eneste langsigtede løsning, der kunne være med til at fjerne årsagerne til konflikterne, er en udvidet politisk dialog, et styrket samarbejde og international hjælp.

I forbindelse med den fremtidige aftale mellem AVS og EU efter Cotonouaftalens udløb, fremhævede hun behovet for at bygge videre på de eksisterende Cotonouregler og integrere nye globale realiteter, navnlig regionale forhold; det var desuden vigtigt at holde civilsamfundet i AVS-landene informeret om, hvordan det gik med forhandlingerne.

9. Godkendelse af protokollerne fra eftermiddagsmødet mandag den 18. juni 2018 samt morgen- og eftermiddagsmødet tirsdag den 19. juni 2018

Protokollerne blev godkendt.

(Mødet udsat kl. 12.35 og genoptaget kl. 15.01)

FORMAND: Louis MICHEL

Medformand

10. Afstemning om beslutningsforslagene i betænkningerne fra de tre stående udvalg

Medformanden mindede om afstemningsproceduren.

i) Forholdet mellem AVS-landene og EU efter Cotonouaftalens udløb: en stærk parlamentarisk dimension (ACP-EU/102.400/18/fin.)

(Udvalget om Politiske Anliggender)

Betænkning af Jacob Oulanyah (Uganda) og Cristian Dan Preda

Vedtagne ændringsforslag: 1, 6, 7 og 1 mundligt ændringsforslag om betragtning I.

Forkastede ændringsforslag: 2, 3, 4 og 5.

PPE-Gruppen anmodede om særskilt afstemning i de to kamre om ændringsforslag 2. Ændringsforslaget blev forkastet.

PPE-Gruppen anmodede om en delt afstemning i de to kamre om ændringsforslag 3. Ændringsforslaget blev forkastet. S&D-Gruppen anmodede om en delt afstemning i de to kamre om punkt F. Den første del vedtoges.

S&D-Gruppen anmodede om en delt afstemning om punkt 6 og en særskilt afstemning i de to kamre om de to dele. Den første del vedtoges.

PPE-Gruppen anmodede om en delt afstemning om punkt 11 og en særskilt afstemning i de to kamre om anden del. Den første del vedtoges.

PPE-Gruppen anmodede om en delt afstemning om punkt 12 og en særskilt afstemning i de to kamre om anden del. Den første del vedtoges.

PPE-Gruppen anmodede om en delt afstemning om punkt 16 og en særskilt afstemning i de to kamre om anden del. Den første del vedtoges.

PPE-Gruppen anmodede om en delt afstemning om punkt 20 og en særskilt afstemning i de to kamre om anden del. Den første del vedtoges.

Beslutningsforslaget som ændret blev vedtaget med 62 stemmer for, 0 stemmer imod og 5 stemmer hverken for eller imod.

ii) Konsekvenserne af den ulovlige handel med plantebeskyttelsesmidler, såsæd og andre driftsmidler i landbruget for AVS-landenes økonomier (AVS-EU/102.403/18/fin.)

(Udvalget om Økonomisk Udvikling, Finanser og Handel)

Betænkning af Lucie Milebou Aubusson épouse Mboussou (Gabon) og Maria Arena

Vedtagne ændringsforslag: 2, 6, 7 og 8

Forkastede ændringsforslag: 1, 4 og 5

Bortfaldne ændringsforslag: 3

PPE-Gruppen anmodede om en delt afstemning om betragtning O. Betragtningen vedtoges.

PPE-Gruppen anmodede om en særskilt afstemning om pkt. 18. Punktet vedtoges.

Beslutningsforslaget som ændret vedtoges enstemmigt.

iii) De sociale og miljømæssige konsekvenser af urbanisering, især den forsvarlige forvaltning af industri- og husholdningsaffald i AVS-landene (AVS-EU/102.408/18/fin.)

(Udvalget om Sociale Anliggender og Miljø)

Betænkning af Alhaji Halifa Sallah (Gambia) og Eleni Theocharous

Vedtagne ændringsforslag: 2

Forkastede ændringsforslag: PPE- og ECR-Gruppen anmodede om en delt afstemning i de to

kamre om ændringsforslag 6. Den første del vedtoges.

Beslutningsforslaget som ændret vedtoges enstemmigt.

11. Afstemning om beslutningsforslag om uopsættelige spørgsmål

i) Vigtigheden af nye foranstaltninger for at bekæmpe international terrorisme (AVS-EU/102.582/18/fin.)

Vedtagne ændringsforslag: 1

Beslutningsforslaget som ændret vedtoges enstemmigt.

ii) Den humanitære krise i Sydsudan (AVS-EU/102.583/18/fin.)

Vedtagne ændringsforslag: 1

Den således ændrede beslutning vedtoges enstemmigt med 3, der stemte hverken for eller imod.

12. Eventuelt

Medformanden takkede medlemmerne, fællessekretariatet, tolkene og Kommissionen for deres bidrag.

13. Tid og sted for den 36. samling i Den Blandede Parlamentariske Forsamling

Forsamlingens 36. samling vil finde sted i Benin, Cotonou, fra den 3. til den 5. december 2018.

(Mødet hævet kl. 15.32)